
Σάββατο, 12 Σεπτεμβρίου 2026

ΔΕΛΤΙΟ ΤΥΠΟΥ


Συνέχεια ενημέρωσης αναφορικά με τον εντοπισμό και τη διάσωση 44 αλλοδαπών νοτιοανατολικά των Καλών Λιμένων την 10/09/2026 – Συνέχεια ενημέρωσης αναφορικά με τον εντοπισμό 49 αλλοδαπών στους Καλούς Λιμένες – Τραυματισμός επιβάτιδας Ε/Γ-Τ/Ρ σκάφους στη Θήρα – Τραυματισμός επιβάτιδας Ε/Γ-Ο/Γ πλοίου στην Πάτρα – Ανεύρεση όπλου στα Χανιά –Σύλληψη ημεδαπού στην Κεφαλληνία 

Συνέχεια ενημέρωσης:
Αναφορικά με τον εντοπισμό και τη διάσωση 44 αλλοδαπών, 22 ν.μ. νότια των Καλών Λιμένων τις απογευματινές ώρες την 10.09.2026, συνελήφθη ένας 18χρονος αλλοδαπός (υπήκοος Ν. Σουδάν) εξ’ αυτών  για παράβαση του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και του άρθρου 306 του Π.Κ. «Έκθεση» καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε στην Ελλάδα, έναντι χρηματικής αμοιβής. Σύμφωνα με τους αλλοδαπούς, εκκίνησαν τα μεσάνυχτα την 09.09.2026 από την περιοχή Τομπρούκ της Λιβύης με προορισμό την Ελλάδα, καταβάλλοντας χρηματικά ποσά μεταξύ 13.500 και 14.000 δηναρίων Λιβύης, για τη μεταφορά τους στην Ελλάδα. Προανάκριση διενεργείται από το Κεντρικό Λιμεναρχείο Ηρακλείου.

*****
Συνέχεια ενημέρωσης:
[bookmark: _GoBack]Αναφορικά με τον εντοπισμό 49 αλλοδαπών, στην παραλία «ΤΡΥΠΗΤΗ» τις πρώτες πρωινές ώρες την 10.09.2026, συνελήφθη ένας 18χρονος αλλοδαπός (υπήκοος Ν. Σουδάν) εξ’ αυτών για παράβαση του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και του άρθρου 306 του Π.Κ. «Έκθεση» καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε στην Ελλάδα, έναντι χρηματικής αμοιβής. Σύμφωνα με τους αλλοδαπούς, εκκίνησαν τα μεσάνυχτα την 09.09.2026 από την περιοχή Τομπρούκ της Λιβύης με προορισμό την Ελλάδα, καταβάλλοντας χρηματικά ποσά μεταξύ 13.000 και 14.000 δηναρίων Λιβύης, για τη μεταφορά τους στην Ελλάδα. Προανάκριση διενεργείται από το Κεντρικό Λιμεναρχείο Ηρακλείου. 

*****
Τις πρωινές ώρες σήμερα, ενημερώθηκε η Λιμενική Αρχή της Θήρας από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ., για τον τραυματισμό μίας 66χρονης αλλοδαπής επιβάτιδας (υπηκόου Η.Π.Α.) επιβατηγού-τουριστικού (Ε/Γ-Τ/Ρ) σκάφους, το οποίο βρισκόταν αγκυροβολημένο στη θαλάσσια περιοχή έξωθεν λιμένα Θήρας. Συγκεκριμένα, η 66χρονη, ενώ περπατούσε επί του Ε/Γ-Τ/Ρ, έχασε την ισορροπία της, με αποτέλεσμα την πτώση και τον τραυματισμό της στον δεξιό αστράγαλο. Η τραυματίας μεταφέρθηκε με φουσκωτό σκάφος στο λιμάνι Αθηνιού, από όπου διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Θήρας για ιατρική περίθαλψη. Προανάκριση διενεργείται από το Λιμεναρχείο Θήρας. 
*****
Τις απογευματινές ώρες χθες, ενημερώθηκε η Λιμενική Αρχή της Πάτρας για τον τραυματισμό μίας 82χρονης αλλοδαπής (υπηκόου Γερμανίας) επιβάτιδας επιβατηγού-οχηματαγωγού (Ε/Γ-Ο/Γ) πλοίου, κατά τη διαδικασία φόρτωσης αυτού, στο λιμάνι της Πάτρας. Συγκεκριμένα, η γυναίκα έπεσε εντός του πλοίου, με αποτέλεσμα τον τραυματισμό της στο άνω χείλος. Στην 82χρονη αρχικά παρασχέθηκαν οι πρώτες βοήθειες από ιατρό που επέβαινε στο πλοίο, ενώ στη συνέχεια διακομίστηκε με ασθενοφόρο όχημα του ΕΚΑΒ στο Πανεπιστημιακό Γενικό Νοσοκομείο Πατρών «ΠΑΝΑΓΙΑ Η ΒΟΗΘΕΙΑ», για περαιτέρω ιατρική περίθαλψη και διενέργεια ιατρικών εξετάσεων, από όπου εξήλθε αυθημερόν. Προανάκριση διενεργείται από το Κεντρικό Λιμεναρχείο Πατρών.
*****
Τις πρωινές ώρες χθες, ενημερώθηκε η Λιμενική Αρχή των Χανίων για την ανεύρεση ενός όπλου, κατά τη διάρκεια καταδυτικών εργασιών, στη θαλάσσια περιοχή του λιμένα Σούδας. Το ανωτέρω όπλο, παραδόθηκε σε στέλεχος της Λιμενικής Αρχής και κατασχέθηκε. Προανάκριση διενεργείται από το Κεντρικό Λιμεναρχείο Χανίων. 
*****
Τις βραδινές ώρες χθες, στελέχη της Λιμενικής Αρχής της Κεφαλληνίας προέβησαν στη σύλληψη ενός 57χρόνου ημεδαπού για παράβαση των διατάξεων του Ποινικού Κώδικα περί παράνομης βιντεοσκόπησης, κατόπιν έγκλησης που υπεβλήθη σε βάρος του. Προανάκριση διενεργείται από το Κεντρικό Λιμεναρχείο Κεφαλληνίας. 

